Krouet eo  bet ar strollad Comas e 2003. Ennañ e kaver sonerien dezho un hentennad pinvidik war o binviji, e-barzh strolladoù evel The Drovers, Orion, Gwazigan, Urbantrad, Denez Prigent pe choazh gant ar violoñsourez brudet Liz Carroll, da skouer... Pep hini eus ar pevar binvijour o vezañ o chom en ur vro disheñvel (Stadoù Unanet, bro-Saoz, Breizh, bro-Veljia flamant) o deus krouet ar strollad tro-dro do levezonoù sevenadurel boutin, a-benn goveliañ ur son a sonerezh iwerzhonek personel. Goude bezañ sonet e brasañ  festivalioù Europa eo deuet ar strollad da vezañ brudet kenañ, ur brud bet graet brav dezhañ er chazetennoù ivez da heul. Klevet eo bet e oant diskuilhadur hengounel ar bloavezh 2003 pe choazh evel unan eus ar gwellañ strolladoù a-vremañ. Pa selaouit Comas e komprenit neo ket dre zegouezh o deus dibabet o anv (e gouezeleg e talv Comas kement ha nerzh, galloudegezh) : bez ez eus en Comas, hag ez eus !